Príloha č. 4 k Výzve na predkladanie ponúk

ZMLUVA O DIELO
č.: .....................
uzatvorená podľa § 261 ods. 2 a § 536 a nasl. zákona č. 513/1991 Zb. Obchodného zákonníka v znení neskorších predpisov


I.
ZMLUVNÉ STRANY

1. Objednávateľ: 
Názov: 	Mesto Piešťany
Sídlo:  	Námestie SNP č. 3, 921 45 Piešťany
Štát:   	Slovenská republika
Zastúpený:  	Mgr. Peter Jančovič, PhD., primátor mesta 
IČO:  	00612031
DIČ:  	2020537893
Bankové spojenie: 	Všeobecná úverová banka, a. s.
IBAN: 	SK87 0200 0000 0000 3402 8212
BIC – kód banky:	KOMASK2X
Zástupca objednávateľa vo veciach 
a/ technických:	Ing. Nina Horská, Ing. Eva Pobjecká
b/ zmluvných:	Mgr. Monika Mackovjaková
Osoba zodpovedná za verejné obstarávanie: Ingrid Ličková


2. Zhotoviteľ: 
Názov:			
Sídlo:  			 
IČO:  			
IČ DPH:  		
Zapísaný: 		
			
Zastúpený:  		
IBAN:			
telefónne číslo: 	
e-mail: 		
Zástupca zhotoviteľa vo veciach
a/ technických	:	
b/ zmluvných:		


Zmluvné strany uzatvárajú túto zmluvu na základe výsledkov prieskumu trhu zo dňa ................1), ktorým bolo zrealizované verejné obstarávanie  na dodanie tovaru: „Vystrojenie čerpacej stanice výluhových vôd čerpadlami + postrekovací systém“ pre Mesto Piešťany a to postupom  zadávania zákazky s nízkou hodnotou na dodanie tovaru v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).	

_______________________________________________
1) 	dátum bude uvedený pred podpisom zmluvy (v štádiu predkladania ponúk, nebude tento údaj vypísaný)


Východiskové údaje:

Názov diela:        	Vystrojenie čerpacej stanice výluhových vôd čerpadlami + postrekovací systém
Miesto realizácie diela:  	stavba Kompostárne mesta Piešťany, Žilinská cesta, 921 01 Piešťany, p. č. 1594/1 a 1594/4 v k. ú. Piešťany
Investor:            	Mesto Piešťany

II.
ÚVODNÉ USTANOVENIA

2.1 	Obchodné a zmluvné podmienky sa riadia slovenským právom a jednotlivé plnenia zákonom č. 513/1991 Zb. Obchodným zákonníkom v platnom znení a súvisiacimi právnymi predpismi. 
2.2	Pre účely tejto zmluvy o dielo sa zmluva o dielo označuje ako ,,zmluva“, objednávateľ a zhotoviteľ sa pre účely tejto zmluvy označujú ďalej spoločne aj ako „zmluvné strany“. 
2.3	Táto zmluva upravuje vzájomné práva a povinnosti zmluvných strán pri realizácii diela podľa čl. III. tejto zmluvy. 


III.
PREDMET  ZMLUVY

3.1	Zhotoviteľ sa zaväzuje vykonať pre objednávateľa vo vlastnom mene a na vlastnú zodpovednosť dielo, predmet ktorého je určený v nasledujúcich ustanoveniach tohto článku.
3.2	Objednávateľ sa zaväzuje dokončené a v súlade s touto zmluvou riadne zhotovené dielo od zhotoviteľa prevziať a zaplatiť mu za jeho vykonanie cenu dohodnutú v čl. V. tejto zmluvy, podľa platobných podmienok dojednaných v čl. VI. tejto zmluvy.
[bookmark: _Hlk33604189]3.3	Predmetom tejto zmluvy je Vystrojenie čerpacej stanice výluhových vôd čerpadlami + postrekovací systém (dodávka + montáž) v rámci stavby „Vybudovanie kompostárne v meste Piešťany“ v zmysle vypracovanej projektovej dokumentácie, ktorú vypracovala spoločnosť Hydrocoop spol. s r.o., Dobšinského 32, 811 05 Bratislava, hlavný inžinier projektu Ing. Peter Slezák. Výstavbu realizuje spoločnosť AVA-stav, s.r.o., Puškinova 700/90, 924 01 Galanta.
3.3.1	Rozsah diela špecifikuje najmä Výkaz vystrojenia čerpacej stanice výluhových vôd + postrekovací systém nasledovne:
3.3.1.1 	ponorné kalové čerpadlo s polootvoreným obežným kolesom; mokrá inštalácia; krytie IP 68; tepelná ochrana motora; P=2,4 kW, Qc=4,0 l/s, Hc=10,0 m, 3x400V, 50 Hz; pätkové koleno DN 65, sada mechanických kotiev pätkového kolena DN 65; materiál čerpadla – liatina GG20, obežné koleso – liatina GG20; horný držiak vodiacich tyčí 2“ galvanizovaný vr. mechanických kotiev - 2 kpl.
3.3.1.2	technologický rozvádzač čerpacej stanice - 1 kpl.
3.3.1.3	zdvíhacia reťaz so závesnými okami pre max. zaťaženie 500 kg – nerez - 10 m
3.3.1.4	pätka pre zdvíhacie zariadenie čerpadiel umiestnená pod poklopom ČS - 1 ks
3.3.1.5 	prenosné zdvíhacie zariadenie (kompatibilné s pätkou v ČS), nosnosť 150 kg - 1 ks
3.3.1.6 	hadice postrekovacieho systému (napojiteľné na podzemný hydrant DN 80) - 120 m
3.3.1.7 	postrekovač kovový na trojnožke, vhodný pre postrek úžitkovou vodou - 2 ks
3.3.1.8 	práce (inštalácia, konfigurácia, revízie atď.) – 1 kpl. 
3.3.1.9	kompletné vystrojenie čerpacej stanice (výkres č. E.5.2 projektovej dokumentácie uvedenej v ods. 3.3 tohto článku zmluvy) vrátane:
-	2 ks uzáverov na odpadovú vodu DN 80 so zemnou súpravou, ovládaním vyvedeným na terén (č.p. 14)
-	nerezového potrubia potrubia DN 80 v množstve 6 m vrátane tvaroviek (č.p. 12)
-	výtlačného potrubia, mat. 17 240, DN 80 v množstve 4,5 m vrátane armatúr (kolená, redukcie, uzávery)
-	vodiacich tyčí pre čerpadlá – dvojité, 2“
3.3.2	Predmet diela je vymedzený rozpočtom, ktorý tvorí neoddeliteľnú časť tejto zmluvy ako príloha č. 1.2)  
3.4	Zmluvné strany sa dohodli, že akékoľvek zmeny na diele oproti navrhnutému technickému riešeniu diela musia byť odsúhlasené štatutárnymi zástupcami oboch zmluvných strán formou písomného dodatku k tejto zmluve.
3.5 	Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.


IV.
ČAS PLNENIA

4.1 Termíny plnenia predmetu zmluvy v zmysle čl. III. sú nasledovné:
4.1.1	Termín začatia realizácie diela:  	
	dňom nadobudnutia účinnosti tejto zmluvy
[bookmark: _Hlk22030150]4.1.2	Termín ukončenia realizácie diela:  
21 dní odo dňa nadobudnutia účinnosti tejto zmluvy 
4.2	Ak    zhotoviteľ  pripraví  dielo  na    odovzdanie  pred dohodnutým    termínom,  zaväzuje   sa  objednávateľ  toto dielo prevziať  aj v skoršom ponúknutom termíne.
4.3	Dodržanie   času   plnenia  zo  strany  zhotoviteľa  je  závislé  od  riadneho a včasného  spolupôsobenia   objednávateľa   dohodnutého  v  tejto  zmluve.  Zhotoviteľ sa zaväzuje osobitnou písomnou formou vyzvať objednávateľa k prevzatiu riadne ukončeného diela. Po dobu omeškania objednávateľa s poskytnutím spolupôsobenia, nie je zhotoviteľ v omeškaní so  splnením záväzku.


V.
CENA  ZA DIELO

5.1	Cena za dielo v eur, je zostavená na základe rozpočtu, ktorý je záväzný a úplný, v súlade so zákonom č. 18/1996 Z. z. o cenách v znení neskorších predpisov a vyhlášky č. 87/1996 Z. z. v znení neskorších predpisov, ktorou sa tento zákon vykonáva a je špecifikovaná ako záväzná a maximálna. Zmena dojednanej ceny za dielo je prípustná len na základe písomného dodatku k tejto zmluve podpísaného štatutárnymi zástupcami zmluvných strán.




5.2	Celková cena za dielo podľa čl. III. a ďalších článkov tejto zmluvy predstavuje:3)

Cena bez DPH:	................. €	
DPH 20%:	................. €
Cena vrátane DPH:	 ................. € 
	
         slovom: ............................................................................................ EUR vrátane DPH

5.3	V cene sú zahrnuté i náklady na: 
[bookmark: _Hlk22029854][bookmark: _GoBack]a) materiál, komplet vystrojenie čerpacej stanice výluhových vôd čerpadlami podľa výkresu č. E.5.2 projektovej dokumentácie uvedenej v čl. III. ods. 3.3 tejto zmluvy a postrekovací systém vrátane dopravy na miesto dodania, skladovanie, montáž;
b)	stratné;
c) 	pracovné sily, stroje, náradia, zariadenia, ochranné pracovné prostriedky;
d) 	dopravu vecí a osôb;
e) 	vypratanie miesta dodania;
f) 	požiarnu ochranu, bezpečnosť a ochranu zdravia pri práci, poistenie zodpovednosti za škodu spôsobenú pri výkone činnosti zhotoviteľa;
g) 	kompletačnú činnosť;
h) 	práce nadčas, t. j. mimo pracovného času, v dňoch pracovného pokoja, počas sviatkov;
i) 	riešenie obmedzených priestorových možností miesta dodania;
j) 	odbornú montáž a revízie oprávnenými osobami;
k) 	záručný servis poskytovaný počas záručnej doby;
l) 	akékoľvek ďalšie náklady zhotoviteľa bezprostredne súvisiace s predmetom zmluvy.
5.4	Dopravu predmetu diela na miesto dodania zabezpečí zhotoviteľ na svoje vlastné náklady tak, aby bola zabezpečená jeho dostatočná ochrana pred poškodením a znehodnotením. Vystrojenie čerpacej stanice výluhových vôd musí byť zabalené obvyklým spôsobom tak, aby nedošlo k jeho poškodeniu počas prepravy a uskladnenia.
5.5	Jednotkové ceny uvedené v  rozpočte v prílohe č. 1 tejto zmluvy sú považované za konečné a platné počas celej doby platnosti zmluvy. Jednotkové ceny sú pevné a predpokladá sa, že pokrývajú všetky náklady a výdavky za uvedenú položku, i keď to nie je v opise položky podrobne vyšpecifikované. 
5.6	K zmene môže dôjsť:
5.6.1	v prípade akejkoľvek zmeny technického riešenia, rozšírenia alebo zúženia predmetu zmluvy nevyhnutného na riadne ukončenie diela, zisteného počas realizácie diela, ktoré objednávateľ nemohol predvídať ani pri vynaložení svojej maximálnej odbornej starostlivosti;
5.6.2	v prípade výskytu nepredvídateľných podmienok a z nich vyplývajúcich nákladov na zhotovenie diela zistených počas realizácie diela, ktoré objednávateľ nemohol predvídať ani pri vynaložení svojej maximálnej odbornej starostlivosti;
5.6.3		pri zmene zákonnej sadzby DPH.
5.7	Ako podklad pre stanovenie ceny zmien budú použité jednotkové ceny uvedené v rozpočte v  príloha č. 1 tejto zmluvy. V prípade, že nebude možné použiť tieto položky, zhotoviteľ navrhne nové položky  a predloží ich zástupcom objednávateľa vo veciach technických na predbežné odsúhlasenie spolu:
_______________________________________________________________
2) k zmluve o dielo bude priložený rozpočet, ktorý predloží uchádzač vo svojej ponuke 
3) uchádzač uvedie celkovú cenu za celý predmet zmluvy


5.7.1	s kalkuláciou ceny každej novej položky na základe ekonomicky oprávnených nákladov;
5.7.2	s odpočítaním ceny za položky, ktoré nebudú dodané, od pôvodne oceneného rozpočtu uvedeného v prílohe č. 1 tejto zmluvy.
5.8	Zhotoviteľ bude predkladať zmeny zástupcom objednávateľa vo veciach technických na odsúhlasenie, pričom ten tieto odsúhlasí, prípadne vráti neodsúhlasené s odôvodnením nesúhlasu do 5 (piatich) dní od ich obdržania. Prípadná zmena rozpočtu odsúhlasená zo strany zástupcov objednávateľa vo veciach technických i zhotoviteľa bude podkladom pre zmenu zmluvnej ceny podľa ods. 5.2 tohto článku.



VI.
PLATOBNÉ  PODMIENKY  A FAKTURÁCIA

6.1	Za dodané tovary a vykonané práce má povinnosť zhotoviteľ vystaviť faktúru a túto doručiť objednávateľovi, po písomnom odsúhlasení dodaných tovarov a vykonaných prácach zástupcom objednávateľa vo veciach technických. Okrem náležitostí uvedených v zmluve bude faktúra v súpise dodaných tovarov a vykonaných prác obsahovať jednotlivé výmery a jednotkové ceny. Výmery musia byť schválené zástupcami zhotoviteľa a objednávateľa vo veciach technických, najneskôr v lehote troch dní od ich obdržania. Neoddeliteľnou súčasťou faktúry je súpis dodaných tovarov a vykonaných prác podpísaný zástupcami zhotoviteľa a objednávateľa vo veciach technických. Po odsúhlasení je faktúra splatná do 30 dní od jej doručenia objednávateľovi.
6.2	Faktúra musí obsahovať všetky náležitosti podľa zákona 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov. Faktúra  musí obsahovať najmä tieto údaje:
-	meno a adresu sídla, miesta podnikania prípadne prevádzkarne platiteľa, ktorý dodáva tovar alebo službu, a jeho identifikačné číslo pre daň, číslo účtu a IBAN,
-	meno a adresu sídla, miesta podnikania prípadne prevádzkarne alebo bydliska príjemcu tovaru alebo služby a jeho identifikačné číslo pre daň, ak mu je pridelené,
-	poradové číslo faktúry,
-	dátum, kedy bol tovar alebo služba dodaná, alebo dátum, kedy bola platba prijatá, ak tento dátum možno určiť a ak sa odlišuje od dátumu vyhotovenia faktúry,
-	dátum vyhotovenia faktúry,
	-	dátum splatnosti faktúry,
-	množstvo a druh dodaného tovaru alebo rozsah a druh dodanej služby,
-	základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene v eur,
-	uplatnenú sadzbu dane alebo údaj o oslobodení od dane,
-	výšku dane spolu v EUR, ktorá sa má zaplatiť,
-	sumu k úhrade v EUR,
-	meno osoby, ktorá faktúru vystavila,
-	pečiatka a podpis oprávnenej osoby.
6.2.1	Zhotoviteľ, ktorým  je zahraničná osoba z iného členského štátu Európskej únie a nie je zaregistrovaná ako platca DPH na území Slovenskej republiky, vystaví faktúru, v ktorej bude vyčíslená cena bez DPH v zmysle bodu 5.2, sadzba DPH: 0,00 EUR a cena celkom ................. EUR. Na faktúre bude uvedené: Oslobodené od DPH na základe REVERSE CHARGE. Objednávateľ v zmysle zákona č. 222/2004 Z. z. o dani z pridanej hodnoty v znení neskorších predpisov odvedie DPH v zmysle bodu 5.2 v základnej sadzbe 20% Daňovému úradu Slovenskej republiky.4)
6.3	Faktúra bude vyhotovená a doručená objednávateľovi v 4 rovnopisoch.
6.4	V prípade, že faktúra nebude obsahovať náležitosti uvedené v čl. 6.2 zmluvy, objednávateľ je oprávnený vrátiť ju zhotoviteľovi na doplnenie bez jej úhrady. Zhotoviteľ je povinný vystaviť novú opravenú, resp. doplnenú faktúru s novou lehotou splatnosti..


VII.
ZÁRUČNÁ  DOBA – ZODPOVEDNOSŤ  ZA  VADY

7.1	Zhotoviteľ zodpovedá za to, že predmet tejto zmluvy je vykonaný podľa podmienok dojednaných v zmluve a že počas záručnej doby bude mať vlastnosti  dohodnuté v tejto zmluve. Zhotoviteľ zodpovedá za škody spôsobené objednávateľovi a tretím osobám, ktoré vznikli v súvislosti s činnosťou zhotoviteľa pri vykonávaní diela. 
7.2	Zhotoviteľ zodpovedá za vady, ktoré dielo má v čase jeho odovzdania a prevzatia objednávateľom. Za vady, ktoré vznikli po odovzdaní a prevzatí diela zodpovedá zhotoviteľ iba vtedy, ak boli spôsobené porušením jeho povinnosti.
7.3	Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ  ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
7.4	Záruka sa nevzťahuje na prípady násilného poškodenia diela, resp. poškodenia živelnou pohromou.
7.5	Záručná doba je 24 mesiacov. Záručná doba začína plynúť odo dňa protokolárneho odovzdania a prevzatia diela objednávateľom. Dielo bude počas záručnej doby spôsobilé na zmluvný účel a zachová si dohodnuté vlastnosti.
7.6	Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezodplatne odstrániť vady diela. Zhotoviteľ sa zaväzuje vykonávať na vlastné náklady záručný servis a všetky opravy, ktoré je nutné vykonať výmenným spôsobom a to vrátane dodania náhradného dielu.
7.7	Zhotoviteľ sa zaväzuje vykonávať servisné zásahy podľa ods. 7.6 tejto zmluvy v rámci záručnej doby v pracovných dňoch a to najneskôr do 24 hodín od preukázateľného nahlásenia poruchy objednávateľom alebo užívateľom, ktorým budú Služby mesta Piešťany, Valová 1919/44, 921 01 Piešťany, IČO: 37834240, príspevková organizácia, ktorej zriaďovateľom je Mesto Piešťany (ďalej len „užívateľ“). Preukázateľným nahlásením poruchy objednávateľom alebo užívateľom v záručnej dobe sa rozumie požiadavka na odstránenie poruchy do 10:00 h od ktorej plynie lehota na odstránenie závady, v prípade nahlásenia poruchy po 10:00 h plynie lehota na odstránenie závady od 8:00 h nasledujúceho pracovného dňa nahlásená na e-mailovú adresu zhotoviteľa ..........................5)
7.8	Zhotoviteľ sa zaväzuje odstrániť prípadné vady diela do 5 pracovných dní od uplatnenia oprávnenej písomnej reklamácie objednávateľa alebo užívateľa, prípadne vady odstrániť v čo najkratšom technicky možnom čase, nepresahujúcom vyššie uvedenú lehotu 5 pracovných dní. 
_____________________
4) Ods. 6.2.1 bude v zmluve o dielo uvedený iba vtedy, ak zhotoviteľom bude zahraničná osoba z iného členského štátu Európskej únie v opačnom prípade ods. 6.2.1. nebude v zmluve o dielo uvedený 
5) Uchádzač uvedie e-mailovú adresu, na ktorú budú písomné reklamácie a nahlásenia poruchy zasielané
7.9	Ak sa ukáže, že vada diela počas záručnej doby je neodstrániteľná do 5 pracovných dní, zaväzuje sa zhotoviteľ dodať do 15 dní od zistenia tejto skutočnosti za vadnú časť diela náhradné bezvadné plnenie.
7.10	Objednávateľ sa zaväzuje, že prípadnú reklamáciu vady diela uplatní bezodkladne po jej zistení. Objednávateľ alebo užívateľ doručí reklamáciu vady diela formou e-mailu na adresu ...................5) zhotoviteľa uvedenú v čl. I. ods. 2. Za deň oznámenia vady diela zhotoviteľovi sa považuje deň doručenia e-mailu.

_____________________
5) Uchádzač uvedie e-mailovú adresu, na ktorú budú písomné reklamácie a nahlásenia poruchy zasielané




VIII.
PODMIENKY  VYKONANIA DIELA
8.1	Zhotoviteľ sa zaväzuje vykonať dielo na svoje náklady a na svoje nebezpečenstvo. Zhotoviteľ splní svoju povinnosť vykonať dielo jeho riadnym ukončením a odovzdaním predmetu diela objednávateľovi formou písomného protokolu – zápisu o odovzdaní a prevzatí diela podľa čl. IX. tejto zmluvy.
8.2	Objednávateľ je povinný pripraviť priestory tak, aby zhotoviteľ mohol na ňom začať vykonávať dielo. 
8.3	Pre vystrojenie čerpacej stanice budú zo strany objednávateľa resp. zhotoviteľa stavebnej časti kompostárne spoločnosti AVA-stav, s.r.o., Puškinova 700/90, 924 01 Galanta pripravené pripojovacie body pre dopojenie. 
8.4	Zhotoviteľ sa zaväzuje vykonať odbornú montáž (inštaláciu) a revíziu oprávnenými osobami v zmysle príslušných všeobecne záväzných právnych predpisov a technických noriem. Odborné skúšky a revízie musia byť vykonávané revíznymi technikmi v súlade s príslušným technologickým postupom a platnou legislatívou. 
8.5	Zhotoviteľ sa zaväzuje odovzdať objednávateľovi, najneskôr k termínu odovzdania a prevzatia diela, nevyhnutné doklady potrebné k prevádzkovaniu diela, resp. vyžadované budúcim užívateľom.
8.6	Zhotoviteľ zodpovedá za bezpečnosť a ochranu zdravia pri práci vlastných zamestnancov. Zhotoviteľ sa zaväzuje pri realizácii diela dodržiavať ustanovenia vyhlášky č. 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. 
8.7	Zhotoviteľ zodpovedá za čistotu a poriadok na mieste realizácie diela. Zhotoviteľ sa zaväzuje odstrániť na vlastné náklady odpady, vzniknuté v dôsledku jeho činnosti na riadenú skládku a doklad o tom doložiť objednávateľovi pri vystavení faktúry najneskôr však pri odovzdaní diela bez vád a nedorobkov. 
8.8	Objednávateľ požaduje pri realizácii diela kontrolu plnenia za prítomnosti zhotoviteľa - zodpovednej osoby. Stretnutia bude organizovať zhotoviteľ na mieste dodania predmetu zmluvy. Kontrolných dní sa zúčastnia zástupcovia objednávateľa vo veciach technických a nimi prizvané osoby, zhotoviteľ a určení subdodávatelia. Zápis z kontrolného dňa zaisťuje objednávateľ. Závery z kontrolných dní sú pre obe strany záväzné, nemôžu však samé o sebe meniť alebo doplňovať ustanovenia tejto zmluvy. Objednávateľ je oprávnený kedykoľvek počas platnosti zmluvy, teda aj mimo kontrolných dní, prostredníctvom svojich oprávnených zástupcov, kontrolovať postup a kvalitu prác.
8.9	Zhotoviteľ je povinný v prípade potreby, zabezpečiť si na svoje náklady v potrebnom rozsahu dodávku elektriny, vody a ďalších energetických médií ako aj všetky nevyhnutné zariadenia pre riadne vykonanie diela a uhradiť všetky s tým uvedené súvisiace náklady (vrátane príslušných poplatkov).
8.10	Zhotoviteľ sa zaväzuje poskytnúť súčinnosť zhotoviteľovi stavebnej časti kompostárne spoločnosti AVA-stav, s.r.o., Puškinova 700/90, 924 01 Galanta.


IX.
ODOVZDANIE  A  PREVZATIE  DIELA
9.1	O odovzdaní a prevzatí diela spíšu zmluvné strany preberací protokol – zápis o odovzdaní a prevzatí diela, ktorý bude obsahovať zhodnotenie dodávok a prác, súpis prípadných zistených vád, dohodnuté lehoty na ich odstránenie a prehlásenie objednávateľa, že dielo preberá, ako i ďalšie skutočnosti, ktoré sa pri tomto konaní dohodnú. 
9.2	Súčasne s odovzdaním diela odovzdá zhotoviteľ objednávateľovi:
	a)	certifikáty, atesty o kvalite, záručné listy, návody na obsluhu od materiálových súčastí použitých na diele, 
	b)	revíznu správu.
V opačnom prípade má dielo vady brániace riadnemu užívaniu diela.
9.3	Zhotoviteľ je povinný pri odovzdaní diela usporiadať svoje stroje, zvyšný materiál a odpad na mieste realizácie diela tak, aby mohol objednávateľ dielo riadne prevziať a užívať. Miesto realizácie diela je zhotoviteľ povinný úplne vypratať a upraviť do termínu, ktorý je uvedený v zápise o odovzadaní a prevzatí diela.
9.4	Dielo má vady, ak
a) nie je dodané v požadovanej kvalite, alebo vykonanie diela nezodpovedá predmetu dohodnutému v tejto zmluve,
b) vykazuje nedorobky, t.j. nie je dodané v celom požadovanom rozsahu,
c) sú vady a nedostatky v predložených dokladoch, alebo
d) má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.
9.5	Ak pri preberaní diela objednávateľ zistí, že dielo má vady brániace riadnemu užívaniu, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Po dobu odstraňovania vád zistených pri odovzdávaní diela je zhotoviteľ v omeškaní s plnením predmetu zmluvy.
9.6	Dielo sa považuje za zhotoviteľom odovzdané a objednávateľom prevzaté dňom podpísania preberacieho protokolu -  zápisu o odovzdaní a prevzatí diela objednávateľom  a  zhotoviteľom v deň ukončenia preberacieho konania, pričom dňom podpísania preberacieho protokolu -  zápisu o odovzdaní a prevzatí diela zástupcami oboch zmluvných strán, prechádza zo zhotoviteľa na objednávateľa vlastnícke právo k dielu a nebezpečenstvo škody na diele.

X.
 SANKCIE
10.1	Ak zhotoviteľ neodovzdá dielo riadne vykonané podľa čl. III. tejto zmluvy v súlade s termínmi dojednanými v čl. IV. ods. 4.1 zmluvy, je povinný zaplatiť objednávateľovi zmluvnú pokutu vo výške 50,00 EUR (slovom: Päťdesiat EUR) za každý deň omeškania s odovzdaním diela.
10.2	Objednávateľ sa zaväzuje zaplatiť úrok z omeškania za oneskorenú úhradu riadne vystavenej a doručenej  faktúry v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka.
10.3	Ak zhotoviteľ neodstráni vady v termíne podľa čl. VII.  ods. 7.8 alebo 7.9 tejto zmluvy alebo nevykoná servisný zásah v termíne podľa čl. VII. ods. 7.7 tejto zmluvy, je povinný zaplatiť objednávateľovi zmluvnú pokutu vo výške 50,00 EUR (slovom: Päťdesiat EUR) za každý deň omeškania.
10.4	Zmluvná pokuta, ktorá je príjmom objednávateľa, je splatná najneskôr 5. pracovný deň od doručenia sankčnej faktúry zhotoviteľovi.
10.5	Objednávateľ je oprávnený požadovať od zhotoviteľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu.
10.6	Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.  
10.7	Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností zhotoviteľa pri realizácii tejto zmluvy, vzťahujú sa ust. §§ 373 – 386 Obchodného zákonníka v platnom znení.


XI.
ZÁNIK ZMLUVY, ODSTÚPENIE OD ZMLUVY
11.1		Objednávateľ môže odstúpiť od zmluvy, ak nastane niektorý z týchto prípadov, dohodnutých ako podstatné porušenie zmluvy zo strany zhotoviteľa:
11.1.1	prekročenie termínu ukončenia diela uvedeného v čl. IV. ods. 4.1.2 tejto  zmluvy  o viac ako 10 dní,
11.1.2	v prípadoch uvedených v § 19 ods. 1 písm. a) a b) zákona o verejnom obstarávaní.
11.2 	Zhotoviteľ môže odstúpiť od zmluvy, ak nastane niektorý z týchto prípadov, ktoré sú  podstatným porušením zmluvy zo strany objednávateľa:
11.2.1	ak objednávateľ bude meškať s poskytnutím spolupôsobenia podľa tejto zmluvy dlhšie ako 10 dní,
11.2.2 	v prípade omeškania úhrad faktúr o viac ako 30 dní, má zhotoviteľ právo odstúpiť od zmluvy.
[bookmark: _Hlk33618964]11.3	Objednávateľ si vyhradzuje právo odstúpiť od tejto zmluvy bez akýchkoľvek sankcií v prípade, kedy nedôjde k plneniu zo zmluvy medzi objednávateľom a zhotoviteľom a výsledky administratívnej finančnej kontroly poskytovateľa nenávratného finančného príspevku (NFP) z Operačného programu kvalita životného prostredia ktorým je Ministerstvo životného prostredia Slovenskej republiky v zastúpení Slovenskou agentúrou životného prostredia (ďalej len „riadiaci orgán“), neumožňujú financovanie výdavkov vzniknutých z obstarávania tovarov, služieb stavebných prác alebo iných postupov.
11.4	Odstúpenie od zmluvy oznámi odstupujúca strana druhej strane písomne – doporučeným  listom do vlastných rúk. Účinky odstúpenia od zmluvy nastávajú dňom doručenia oznámenia  o odstúpení druhej strane.
11.5	V prípade prerušenia alebo pozastavenia dodávok a prác z dôvodov na strane objednávateľa trvajúcich  dlhšie ako 7 kalendárnych dní, je zhotoviteľ oprávnený požadovať predĺženie termínu  ukončenia diela o dobu ich prerušenia alebo pozastavenia.

XII.
 VYŠŠIA MOC
12.1	Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, teroristický útok, atď.
12.2	Ak sa splnenie tejto zmluvy stane nemožným do 6 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.


                                                                            XIII.
 VŠEOBECNÉ USTANOVENIA
13.1	Zhotoviteľ sa zaväzuje pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa,   pokynmi objednávateľa, zápismi a dohodami oprávnených zamestnancov zmluvných strán a   rozhodnutiami a vyjadreniami dotknutých správnych orgánov.
13.2	Zmluvné strany sa zaväzujú riešiť spory vyplývajúce z tejto zmluvy formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný súd. 
13.3 	Zmluvné strany sa dohodli na písomnej forme právnych úkonov. Písomnosti týkajúce sa tejto zmluvy si budú zmluvné strany doručovať na adresy uvedené v čl. I. tejto zmluvy. Ak sa zásielka vráti odosielajúcej zmluvnej strane ako zásielka neprevzatá, bude sa považovať za doručenú dňom kedy bola takto vrátená. V záujme predísť zbytočným komplikáciám pri doručovaní písomností, zaväzujú sa zmluvné strany informovať sa navzájom o akejkoľvek zmene niektorého z identifikačných údajov.
13.4 	Objednávateľ a zhotoviteľ sa zaväzujú, že obchodné a technické informácie, ktoré im boli zverené ako zmluvným partnerom nesprístupnia tretím osobám bez písomného súhlasu dotknutej osoby, alebo tieto informácie nepoužijú pre iné účely, ako pre plnenie podmienok tejto zmluvy, to neplatí ak ide o plnenie povinností objednávateľa v zmysle zákona o slobodnom prístupe k informáciám.

                                                                            XIV.
 KONTROLA, AUDIT/OVERENIE NA MIESTE
14.1	Zhotoviteľ sa zaväzuje, že umožní výkon kontroly/auditu/overovania na mieste zo strany oprávnených osôb na výkon kontroly/auditu/overovania na mieste v zmysle príslušných právnych predpisov SR a ES a tejto zmluvy. Objednávateľ (prijímateľ NFP) je počas výkonu kontroly/auditu/overovania na mieste povinný najmä preukázať oprávenosť vynaložených výdavkov a dodržanie podmienok poskytnutia NFP v zmysle Zmlvuvy o poskytnutí nenávratného finančného príspevku č. OPKZP-PO1-SC111-2016-11/43.
14.2	Zhotoviteľ je povinný zabezpečiť prítomnosť osôb zodpovedných za realizáciu aktivít Projektu „Vybudovanie kompostárne v meste Piešťany“ (ďalej iba „Projekt“), vytvoriť primerané podmienky na riadne a včasné vykonanie kontroly/auditu/overovania na mieste a zdržať sa konania, ktoré by mohlo ohroziť začatie a riadny priebeh výkonu kontroly/auditu/overovania na mieste.
14.3	Oprávnené osoby na výkon kontroly/auditu/overovania na mieste môžz vykonať kontrolu/audit/overovanie dodávaného tovaru, prác a služieb na mieste realizácie diela kedykoľvek počas platnostia a účinnosti Zmluvy o poskytnutí NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č. 1083/2006 o čas trvania týchto skutočností.
14.4	Oprávnené osoby na výkon kontroly/auditu/overovania na mieste sú oprávnené:
a) vstupovať do objektov, zariadení, prevádzok, na pozemky a do iných priestorov objednávateľa (prijímateľa NFP), ak to súvisí s predmetom kontroly/auditu/overovania na mieste,
b) požadovať od objednávateľa a zhotoviteľa, aby predložili originálne doklady a inú potrebnú dokumentáciu, záznamy dát na pamäťových médiách, vzorky výrobkov alebo iné doklady potrebné pre výkon kontroly/auditu/overovania na mieste a ďalšie doklady súvisiace s Projektom v zmnysle požiadaviek oprávnených osôb na výkon kontroly/auditu/overovania na mieste,
c)	oboznamovať sa s údajmi a dokladmi, ak súvisia s predmetom kontroly/auditu/overovania namieste,
d)	vyhotovovať kópie údajov a dokladov, ak súvisia s predmetom kontroly/auditu/overovania na mieste.
14.5	Oprávnené osoby na výkon kontroly/auditu/overovania na mieste sú najmä:
a)	objednávateľ a ním poverené osoby,
b)	Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
c)	Orgán auditu, jeho spolupracujúce orgány a nimi poverené osoby,
d)	splnomocnení zástupcovia Európskej Komisie a Európskeho dvora auditorov,
e)	osoby prizvané orgánmi uvedenými v písm. a) až d) v súlade s príslušnými právnymi predpismi SR a ES.
14.6	Zhotoviteľ je povinný bezodkladne prijať opatrenia na nápravu nedostatkov zistených kontrolou/auditom/overovaním na mieste v zmysle správy z kontroly/auditu/overovania na mieste v lehote stanovenej oprávnenými osobami na výkon kontroly/auditu/overovania na mieste. Objednávateľ je povinný zaslať osobám oprávneným na výkon kontroly/auditu/overovania na mieste informáciu o splnení opatrení prijatých na nápravu zistených nedostatkov bezodkladne po ich splnení.
14.7	Zhotoviteľ sa zaväzuje strpieť výkon kontroly/auditu/overovania súvisiaceho s dodávaným tovarom, prácami, poskytnutými službami a tiež kedykoľvek počas platnosti a účinnosti Zmluvy o poskytnutí NFP poskytnúť oprávneným osobám všetku potrebnú súčinnosť.
	Zároveň sa zhotoviteľ zaväzuje objednávateľovi predkladať elektronickú verziu (vo formáte MS Excel) podrobného rozpočtu, ako aj povinnosť predkladať v elektronickej verzii každú zmenu tohto podrobného rozpočtu, ku ktorej dôjde počas realizácie predmetu tejto zmluvy.

                                                                           XV. 
ZÁVEREČNÉ USTANOVENIA
15.1	Zmluva nadobúda platnosť  dňom jej podpísania oprávnenými zástupcami oboch zmluvných strán a účinnosť dňom doručenia písomného schválenia z administratívnej kontroly verejného obstarávania riadiacim orgánom.
15.2	Právne vzťahy, ktoré nie sú v tejto zmluve výslovne upravené sa budú riadiť príslušnými ustanoveniami Obchodného zákonníka a súvisiacich predpisov.
15.3	Neoddeliteľnou súčasťou tejto zmluvy je príloha: 
- 	č. 1  	Rozpočet
15.4 	Zmluvné strany vyhlasujú, že zmluvu uzavreli slobodne a vážne, prečítali ju, jej obsahu porozumeli a na znak  súhlasu s celým jej obsahom ju vlastnoručne podpísali na to oprávnení zástupcovia zmluvných strán.
15.5 	Zmluvu možno zmeniť alebo doplniť len formou písomných vzostupne číslovaných dodatkov, a to po predchádzajúcej dohode zmluvných strán.
15.6	Táto zmluva je vypracovaná v piatich vyhotoveniach, z ktorých štyri si ponechá objednávateľ a jedno zhotoviteľ.

v Piešťanoch, dňa .........................	v ........................., dňa ....................

Objednávateľ:	Zhotoviteľ:








.................................................                                         ..........................................................
Mesto Piešťany                                                          	
Mgr. Peter Jančovič, PhD.                                                        
primátor mesta Piešťany	

_____________________________________________________________________________________________________	
Zmluva o dielo: „Vystrojenie čerpacej stanice výluhových vôd čerpadlami + postrekovací systém“

